**О Б Р А З Л О Ж Е Њ Е**

 Правни основ за доношење Одлуке о буџету општине Кладово 2019. годину

 садржан је у Закону о буџетском систему систему („Службени гласник РС“,број:54/2009,73/2010,

 101/2010,101/2011,93/2012,62/2013,63/2013 испр.,108/2013,142/2014,68/2015–др. закон,103/2015

 , 99/2016, 113/2017 и 95/2018) и члану 32. став 1. тачка 2. Закона о локалној самоуправи („Службени гласник РС“, број 129/2007 и 83/2014-др. закон) и члану 13. Статута општине Кладово („Службени лист општине Кладово“ број:5/2008,2/2010 и 4/2015).

 Са Израдом Нацрта Одлуке о буџету општине Кладово за 2019. годину и доставом извршном органу на даљу надлежност по буџетском календару у складу са Законом о буџетском систему , каснило се и померени су рокови из разлога што се каснило са доношењем Упутства за припрему Одлуке о буџету локалне власти за 2019. годину и пројекција за 2020. и 2021. годину.

Чланом 31. став 1 тачка 11, прописано је да до 5. јула министар финансија доставља Упутство за припрему Одлуке о буџету локалне власти.

Министар финансија није доставио у прописаном року Упутство за припрему буџета локалне власти, као ни Фискалну стратегију за 2019. годину са пројекцијама за 2020. и 2021. годину. Управо зато процес планирања буџета општине започео је на основу Фискалне стратегије за 2018. годину са пројекцијама за 2019. и 2020. годину и Упутства за припрему Одлуке о буџету локалне власти за 2018. годину и пројекцијама за 2019 и 2020. годину.Без обзира на претходно наведено Одељење за буџет и финасије општине Кладово је Упутство за припрему Одлуке о буџету општине Кладово за 2019. годину и пројекција за 2020. и 2021. годину доставила свим корисницима буџета до 01. августа 2018. године./рок прописан Законом/.

Упутство за припрему Одлуке о буџету локалне власти за 2019. годину и пројекција за 2020. и 2021. годину садржи основне економске претпоставке у периоду 2018.-2020. године и смернице за припрему одлуке о буџету локалне власти са средњорочним пројекцијама.

Министарство финансија је у сарадњи са Сталном конференцијом градова и општина (у даљем тексту: СКГО) уз подршку Програма Европске уније - Exchange 4 и Пројекта за боље услове пословања УСАИД-а, донело Упутство за припрему програмског буџета у 2014. години (у даљем тексту: Упутство).

Након анализе примене програмског буџета у претходним годинама,Министарство финансија је унапредило Упутство за припрему програмског буџета у погледу обавезе праћења и извештавања о циљевима и индикаторима, дефинисања врста програмских активности и одређивања код којих врста програмских активности није потребно дефинисати циљеве и индикаторе.

 Наведено унапређење Упутства односи се на ревизију Анекса 5, односно униформне програмске структуре буџета јединица локалне самоуправе (у даљем тексту: ЈЛС), сходно налазима из анализа процеса програмског буџетирања од стране ЈЛС у прве три године обавезне примене коју су спровели Министарство финансија у сарадњи са СКГО (у оквиру актуелних програма Exchange 5 и институционалне подршке СКГО – фаза 2).

 Након измене иницијалне униформне програмске структуре за ЈЛС и повећања броја програма са 15 на 17 у буџетском циклусу за 2017. годину ревидирана је униформна програмска структура за ЈЛС која се примењује од израде одлуке о буџету јединица локалне самоуправе за 2018. годину, при чему је акценат дат на увођењу, односно укидању појединих програмских активности имајући у виду нова законска решења у посебним законима.

 Министарство финансија је такође у сарадњи са СКГО припремило документ који садржи циљеве програма и програмских активности и листу униформних индикатора који треба у значајној мери да олакша припрему буџета од стране локалних власти и осигура униформност и упоредивост садржине програмских буџета ЈЛС. Поред тога, СКГО је припремила моделе докумената који су стављени на располагање ЈЛС као помоћ приликом припреме програмског буџета.

 Имајући у виду смернице за припрему одлуке о буџету јединице локалне самоуправе према којима ће организациона класификација имати у првим годинама програмског буџетирања доминантну улогу, указујемо на неопходност поштовања одредаба члана 2. тач. 7) и 8) Закона о буџетском систему којима су дефинисани директни и индиректни корисници буџетских средстава.

 Приликом израде Oдлуке о буџету за 2019. годину треба водити рачуна о томе да се као директни корисници могу исказивати само органи и службе локалне власти, а да су индиректни корисници буџетских средстава буџетски фондови, месне заједнице, установе основане од стране локалне власти, док јавна предузећа, фондови и дирекције основани од стране локалне власти не могу се исказивати као индиректни корисници буџетских средстава, с обзиром на то да се не финансирају из наменских јавних прихода.

 Оснивање корисника буџетских средстава мора да има утемељење у закону или другом пропису, у супротном сматраће се да није доследно спроведена одредба члана 2. тач. 7) и 8) Закона

о буџетском систему, којима је дефинисан појам директних и индиректних корисника буџетских средстава.

 У контексту исказивања установа као индиректних корисника буџетских средстава у одлуци

 о буџету, не могу се спајати установе које обављају различите делатности имајући у виду да су делатности које обављају ове установе уређене различитим прописима, као и да се коефицијенти и други елементи за обрачун и исплату плата запослених у установама утврђују у зависности од врсте делатности установе.

 Такође, у складу са чланом 2. тачка 31. Закона о буџетском систему апропријације за индиректне кориснике буџетских средстава исказују се збирно по врстама индиректних корисника и наменама у оквиру раздела директног корисника који је, у буџетском смислу, одговоран за те индиректне кориснике буџетских средстава.

 Према одредбама Закона о буџетском систему локални орган управе надлежан за финансије овлашћен је за отварање консолидованог рачуна трезора локалне власти, односно за отварање подрачуна динарских и девизних средстава корисника јавних средстава који су укључени у консолидовани рачун трезора локалне власти.

 Законом о буџетском систему је уређено да одредбе закона којима се уређује,коришћење и расподела сопствених прихода које остваре установе основане од стране локалне власти, над којима оснивач, преко директних корисника буџетских средстава, врши законом утврђена права у погледу управљања и финансирања,престају да важе кад се за то створе технички услови/а што је од ове године случај са сопственим приходима Туристичке организације/.

 С обзиром да је овим законом дат основ за даље усавршавање трезорског начина пословања,унапређење система одговорности у трошењу јавних средстава, ефикасног спровођења буџетских циљева, посебно ефикасности, економичности и ефективности у припреми и извршењу буџета, а полазећи од тога да је законодавац, оставио могућност да установе до даљњег могу да користе сопствене приходе у складу са законом, надлежни орган треба да преиспита основаност и оправданост постојања рачуна сопствених прихода индиректних корисника буџетских средства (установе културе) у случају када коришћење и расподела тих прихода није уређена посебним законима.Уколико буџетски корисник, у складу са посебним законима, остварује сопствене приходе надлежни орган локалне власти дужан је да води рачуна да тај корисник извршава расходе и издатке првенствено из тог и других извора, па тек онда из извора 01 –приходи из буџета (члан 52. Закона о буџетском систему).

 Jавни приходи остварени по основу пружања услуга боравка деце у предшколским установама почев од 2018. Године планирани су на извору 01- Приходи из буџета. Како би предшколска установа могла да прати остварење ових прихода, односно неизвршавања обавеза родитеља по овом основу, надлежни орган јединице локалне самоуправе изводе о оствареним уплатама овог прихода на прописан рачун за уплату јавних прихода доставља предшколској установи.

 У поступку припреме и доношења буџета, треба планирати расходе за реализацију мера и

активности утврђених посебним законима, у оквиру одређених програма, програмских активности, односно пројеката, с тим што се исти могу извршавати само до висине апропријације утврђене одлуком о буџету, без обзира на то да ли су ови приходи остварени у већем или мањем обиму од планираног.

 Уколико се у току године остваре наведени приходи у обиму већем од планираног актом у буџету, исти се могу користити и за извршавање других врста расхода, с обзиром на то да представљају опште приходе буџета којима се финансира јавна потрошња и који немају претходно утврђену намену. Такође, планирање висине расхода за намене предвиђене посебним прописима (чије одредбе нису стављени ван снаге), у поступку припреме и доношења буџета за наредну годину, није условљено висином остварења тих прихода.

 С обзиром да су, у циљу што ефикаснијег спровођења фискалне политике, Законом утврђена

 и фискална правила за локалну власт, односно Законом је утврђено ограничење у погледу висине

 стварања фискалног дефицита (члан 27ж Закона), фискални дефицит локалне власти може настати само као резултат јавних инвестиција и не може бити већи од 10% њених прихода у тој години.

 Међутим када је реч о буџету општине за 2019.-годину нама је дефицит већи од прописаног из разлога што је општина Кладово имала ванредне изборе 16.12.2018 године па је из тог разлога много Уговора у делу капиталних улагања потписано у новембру или пак децембру па рално због временских прилика није било шансе да се исти и заврше до краја године, као и пројекат прекограничне сарадње Србија-Румунија „Наслеђе на граници Дунава-Визитор црнтар“ скоро да ништа није реализован у 2018.години због извесних проблема правне и техничке природе/чекање сагласности Завода за заштиту споменика, као и појава подземних вода у поступку извођења радова/. Због наведених разлога у буџет за следећу годину преноси се износ од најмање 95.000.000,00 динара а можда под 31.12.20108.годне буде и знатно већи износ.

**Фискална политика**

 Како је наведено у упутству Министарства финансија за припрему буџета за 2019. годину са пројекцијама за 2020. и 2021. годину, које смо између осталог користили приликом припреме нацрта буџета за 2019.годину оријентација фискалне политике у средњорочном периоду јесте одржање ниског дефицита, даље смањење јавног дуга али и коришћење фискалног простора у циљу подршке привредном расту. Растерећењем привреде, пре свега кроз смањење пореског оптерећења рада, подстиче се раст и остварање нових радних места. С друге стране фискални простор омогућује већу алокацију средстава за јавну инфраструктуру. Како би се на најбољи начин превазило инфраструктурни јаз, односно побољшао квалитет и квантитет јавне инфраструктуре, потребно је и значајније побољшати систем управљања јавним инвестицијама. Коначно, стабилизацијом јавних финансија отвара се простор за напуштање кризних мера које су биле примењене током програма фискалне консолидације у протеклом периоду.

Средњорочни правац фискалне политике поставља и оквир буџета за 2019. Годину. Буџетом за 2019.годину обезбеђујемо благо пореско растерећењее рада, стварање повољнијег привредног амбијента одређеним променама код пореза на добит и укидањем појединих накнада кроз јединствено законско уређење ових прихода.

Простор опредељен за јавне инвестиције буџетом за наредну годину приближава се пожељном у потребном нивоу. У републичком буџету средства опредељена за јавне инвестиције чине 2,8% БДП, док на нивоу опште државе који укључује и инвестиције у локалну инфраструктуру опредељена средства чине 3,8 БДП.

Макроекономским пројекцијама за период од 2019. до 2021.године предвиђена је кумулативна стопа реалног раста БДП за 11,9% заснована пре свега на повећању домаће тражње. Овај извор раста је детерминисан како истрајним растом инвестиција тако и растом личне потрошње услед повећавања животног стандарда становништва. Нешто нижа стопа у 2019.години последица је високо постављене базе у пољопривреди и грађевинартству оствареном производњом током 2018. године.

 **Основне** **макроекономске** **претпоставке** **за** **период** **2018.** **–** **2021.** **године**

|  |  |  |  |  |
| --- | --- | --- | --- | --- |
| *Исказано* *у* *процентима* *осим* *ако* *није* *другачије* *назначено* | 2018 | 2019 | 2020 | 2021 |
| *Стопа* *реалног* *раста* *БДП* | 4.2 | 3.5 | 4.0 | 4.0 |
| *БДП* *у* *текућим* *тржишним* *ценама* *(у* *млрд* *РСД)* | 5.074 | 5.424 | 5.832 | 6.269 |
| ***Извори*** ***раста:*** ***процентне*** ***промене*** ***у*** ***сталним***  ***ценама*** |
| *Лична* *потрошња* | 3.0 | 3.1 | 3.3 | 3.4 |
| *Државна* *потрошња* | 3.5 | 1.9 | 1.7 | 2.4 |
| *Инвестиције* *у* *фиксни* *капитал* |  9.08 | 5.6 | 5.8 | 6.0 |
| *Извоз* *роба* *и* *услуга* |  9.2 | 9.5 | 9.5 | 9.2 |
| *Увоз* *роба* *и* *услуга* | 9.8 | 8.2 | 8.0 | 8.0 |
| ***Допринос*** ***расту*** ***БДП,п.п.*** |
|  *Домаћа* *тражња* | 5.2 | 3.4 | 3.7 | 3.8 |
| *Инвестициона* *потрошња* | 2.5 | 1.0 | 1.1 | 1.1 |
| *Лична* *потрошња* |  2.1 | 2.1 | 2.3 | 2.3 |
| *Државна* *потрошња* | 0.6 | 0.3 | 0.3 | 0.4 |
| *Спољно-трговински* *биланс* *роба* *и* *услуга* |  - 1.0 | 0.1 |  0.3 |  0.2 |
| ***Кретање*** ***цена*** |
| *Потрошачке* *цене* *(годишњи* *просек)* | 2.1 | 2.3 | 3.0 | 3.0 |
| *Потрошачке* *цене* *(крај* *периода)* | 2.6 | 2.4 | 3.0 | 3.0 |
|  *Дефлатор БДП* | 2.4 | 3.3 | 3.4 | 3.4 |
| ***Кретања*** ***у*** ***спољном*** ***сектору*** ***(%БДП)*** |
| *Спољнотрговински* *биланс* *роба*  | -11.3 | -10.9 | -10.1 | -9.6 |
| *Спољнотрговински* *биланс* *услуга* |  2.7 |  2.8 |  2.8 |  2.9 |
| *Салдо* *текућег* *рачуна* | -5.2 | -5.0 | -4.5 | -4.2 |
|  *Директне* *инвестиције* *-* *нето* | 6.2 | 5.7 | 5.4 | 5.4 |
| ***Јавне*** ***финансије*** |  |  |  |  |
| *Дефицит* *опште* *државе* *(%* *БДП)* | 0,6 |  -0,5 |  -0,5 |  -0,5 |

У складу са напред наведеним макро економским показатељима локална власт је у обавези да реално планира своје приходе буџета. Наиме, приликом планирања прихода потребно је поћи од њиховог остварења за три квартала у 2018. години и њихове процене за задњи квартал те године, што представља основ за примену горе наведених макроекономских параметара, односно основ за њихово увећање, при чему укупан раст прихода не сме да буде већи од номиналног раста БДП . Изузетно локална власт може планирати већи обим прихода, с тим што је у том случају дужна да у образложењу одлуке о буџету наведе разлоге за такво поступање, као и да образложи параметре (кретање запослености, просечне зараде, очекиване инвестиционе активности, промене у степену наплате пореза на имовину итд.) коришћене за пројекцију таквих прихода.

 Ненаменске трансфере јединице локалне самоуправе треба да планирају у истом износу који је био опредељен Законом о буџету Републике Србије за 2018. Годину.

 **Планирање масе средстава за плате запослених у 2019. години**

Плате запослених у јавном сектору уређене су Законом о систему плата запослених у јавном сектору („Службени гласник РС“, бр. 18/16, 108/16 и 113/17). Плате запослених код корисника буџета локалне власти уређене су у складу са Законом о платтама у државним органима и јавним службама („Сл. гласник РС“,бр. 62/06... 21/16 и други Закон).н законом о привременом уређивању основица за обрачун и исплату плата, односно зарада и других сталних примања код ккорисника јавних средстава („Сл. гласник РС“,бр. 116/14) Уредбом о коефицијентима за обрачунн и исплату плата именованих и постављених лица и запослених у државним органима („Сл. гласник РС „бр. 44/08 – пречишћен текст 2/12 и 23/18). Приликом обрачуна и исплате плата за запослене у предшколским установама и другим јавним службама (Установе културе не примењује се Уредба о коефицијентима за обрачун и исплату плата именованих и постављених лица и запослениих у државним органима, већ Уредба о коефицијентима за обрачун и исплату плата запослених у јавним службама („Сл. гласник РС“,бр. 44/01...113/17).

Током 2019. Године примењује се одредбе Закна о привременом уређивању основица за обрачун и исплату плата, односно зарада и других сталних примањ код корисника јавних средстава („СЛ. гласник РС“,бр. 116/14).

 Локална власт у 2019. години може планирати укупна средства потребна за исплату плата запослених које се финансирају из буџета локалне власти, тако да масу средстава за исплату плата

планирају на нивоу исплаћених плата у 2018. години , а највише до довољеног нивоа за исплату плата у складу са чл. 40 Закона о буџету Републике Србије за 2018. Годину(„Сл. гласник РС“,бр. 113/2017).

 Укупну масу средстава за плате треба умањити за плате запослених код корисника буџетских средстава које су се финансирале из буџета локалне власти са економских класификација 411 и 412, а више се не финансирају (због престанка рада корисника и сл.) односно за плате запослених који су радили код тих корисника, а који нису преузети у органе и службе управе или јавне службе чије се плате финансирају из буџета локалне власти на економским класификацијама 411 и 412.

Тако укупна планирана маса средстава за плате ће се увећати у:

- органима и службама локалне власти и месним заједницама за 7 %,

- установама социјалне заштите за 9%,

- предшколским установама за 7%,

- осталим јавним службама 7 %.

 Средства за плате се планирају на бази постојећег, а не систематизованог броја запослених.

 Средства добијена по основу умањења у складу са одредбама Закона о привременом

 уређивању основица за обрачун и исплату плата, односно зарада и других сталних примања код корисника јавних средстава,треба планирати на апропријацији економској класификацији 465 - Остале дотације и трансфери.

 Министар надлежан за послове финансија ближе ће уредити начин и садржај извештавања о планираним и извршеним средствима за исплату плата и структуру расхода за запослене на економској класификацији 413-416 у 2019. години.

 Као и у претходним годинама, и у буџетској 2019. години, не треба планирати обрачун и исплату поклона у новцу, божићних, годишњих и других врста награда, бонуса и примања запослених ради побољшања материјалног положаја и побољшања услова рада предвиђених посебним и појединачним колективним уговорима, за директне и индиректне кориснике буџетских средстава локалне власти, као и друга примања из члана 120. став 1. тачка 4. Закона о раду (''Службени гласник РС'', бр. 24/05, 61/05, 54/09, 32/13 и 75/14, 13/17 УС и 113/17) осим јубиларних награда за запослене који су то право стекли у 2019. години.

 Такође, у 2019. години не могу се исплаћивати запосленима код директних и индиректних корисника буџетских средстава локалне власти, награде и бонуси који према међународним критеријумима представљају нестандардне, односно нетранспарентне облике награда и бонуса. Остале економске класификације у оквиру групе 41 - Расходи за запослене, планирати

 крајње рестриктивно.

 Уколико је број запослених утврђен Одлуком о максималном броју запослених

 за 2017. годину мањи у односу на број запослених који ради код корисника буџетских средстава

 потребно је извршити рационализацију и ускладити своје одлуке о буџету у делу планираних средстава за плате за 2019. годину. У том смислу потребно је прилагодити и све економске класификације у оквиру групе 41 - Расходи за запослене.

 Средства за решавање смањења броја запослених треба пребацити са економских класификација 411 и 412 на економску класификацију 414.

 Уколико у току 2019. године буџетски корисници услед посебних околности имају потребу за увећањем средстава за плате на економским класификацијама 411 и 412, неопходно је да се иста детаљно образложи и документује навођењем финансијских ефеката промена (на пример: за оснивање нове установе – документ који потврђује почетак рада установе, број запослених који мора бити обухваћен Одлуком о максималном броју запослених, коефицијенте, основицу и др.).

Стваран број запослених у општини Кладово по корисницима за израду Одлуке о буџету општине Кладово за 2019. годину изгледа на следећи начн:

* 91 запослених у локалној администрацији на неодређено време,
* 6 запослених у локалној администрацији на одређено време,
* 5 запослених у локалној администрацији као постављена и именована лица

 50 запослених у предшколским установама на неодређено време,

* 4 запослених у предшколским установама на одређено време,
* 1 запослен у предшколским установама као постављено лице
* 14 запослених у установама културе на неодређено време,
* 0 запослених у установама културе на одређено време,
* 1 запослен у установама културе као постављено лице
* 4 запослених у Туристичкој организацији на неодређено време,
* 1 запослен у Туристичкој организацији на одређено време
* 1 запослен у Туристичкој организациоји као постављено лице
* 2 запослених у месним заједницама на неодређено време

У циљу израде нацрта Одлуке о буџету општине Кладово за 2019. годину, Одељење за буџет,финансије и локалну пореску администрацију доставило је Упутство директним и индиректним корисницима средстава буџета општине у коме су дате смернице за израду предлога финансијских планова и рокова за њихово достављање. На основу предлога финансијских планова корисника средстава буџета локалне власти, припремљен је нацрт Одлуке о буџету за 2019. годину.

Буџету локалне самоуправе припадају изворни приходи остварени на њеној територији, уступљени приходи и трансфери.

 *Изворни приходи:*

* порез на имовину, осим пореза на пренос апсолутних права и пореза на наслеђе и поклон;
* локалне административне таксе;
* локалне комуналне таксе;
* боравишна такса;
* накнада за коришћење јавних добара, у складу са законом;
1. накнада за уређење грађевинског земљишта,
2. накнада за коришћење грађевинског земљишта,
3. накнада за заштиту и унапређење животне средине,
* концесиона накнада;
* друге накнаде у складу са законом;
* приходи од новчаних казни изречених у прекршајном поступку за прекршаје прописане актом скупштине јединице локалне самоуправе, као и одузета имовинска корист у том поступку;
* приходи од давања у закуп, односно на коришћење непокретности и покретних ствари у својини Републике Србије, које користи јединица локалне самоуправе и индиректни корисници њеног буџета;
* приходи од давања у закуп, односно на коришћење непокретности и покретних ствари у својини јединице локалне самоуправе;
* приходи настали продајом услуга корисника средстава буџета јединице локалне самоуправе чије је пружање уговорено са физичким и правним лицима;
* приходи од камата на средства буџета јединице локалне самоуправе;
* приходи по основу донација јединици локалне самоуправе;
* приходи по основу самодоприноса.

 Стопе изворних прихода, начин и мерила за одређивање висине локалних такси и накнада, утврђује скупштина општине Кладово својом одлуком, у складу са законом.

 Општини Кладово са нивоа Републике припадају уступљени приходи и трансфери.

 *Уступљени приходи:*

* порез на доходак грађана, и то на приходе од: пољопривреде и шумарства, самосталне делатности, непокретности, давања у закуп покретних ствари, осигурања лица, 74 % од пореза на зараде који се плаћа према пребивалишту запосленог, остали приходи у складу са законом;
* порез на наслеђе и поклон;
* порез на пренос апсолутних права;
* накнада за загађивање животне средине;
* накнада за коришћење минералних сировина;
* накнаде за коришћење шума;
* накнаде за коришћење водног добра;
* накнада за промену намене пољопривредног земљишта;
* накнада за коришћење природног лековитог фактора.

 Ненаменски трансфер за 2019. годину износи 159.156.648 динара,

***II БИЛАНС ПРИХОДА И РАСХОДА ОПШТИНЕ КЛАДОВО***

 У складу са Законом о буџетском систему и Статутом општине Кладово билансиран је буџет општине Кладово 2019. годину кроз предлог Одлуке о буџету за 2019. годину. Пројекција укупних прихода и примања као и укупних расхода и издатака из извора 01 предложена је у износу од 682.695.226 динара Пројекција сопствених и других прихода и расхода буџетских корисника износи 151.502.000 динара.Укупни расходи и издаци и приходи и примања по свим изворима финансирања износе 834.197.226 динара.

 У Нацрту Одлуке о буџету за 2019. годину која је урађена на програмски начин,испоштоване су законске регулативе и прописана садржина Одлуке на основу Закона о буџетском систему и Упутства за припрему Одлуке о буџету локалне власти за 2019. годину и пројекција за 2020. и 2021. годину.

 У оквиру предложеног износа прихода и примања буџета за 2019. годину изворни приходи су планирани у обиму од 45,35 %, односно у апсолутном износу од 378.345.352 динара. Највећи приход у структури изворних прихода чини порез на имовину и чије се остварење у 2019. години очекује у износу од 90.000.000 динара, затим приходи од комуналних такси за истицање фирме на пословном простору у износу од 10.000.000 динара, посебна накнада за заштиту и унапређење животне средине у износу од 34.000.000 динара, , Приходи од продаје добара и услуга у износу од 26.452.000 динара, затим приходи од боравишних такси у износу од 5.000.000 динара приходи по основу капиталних донација од међународних организација у корист нивоа општина у износу од 50.000.000 динара и .....

 Уступљени приходи у укупним приходима учествују са 35,56 % или 296.695.226 динара.У структури уступљених прихода највећи приход очекује се од прихода по основу пореза на доходак, добит и капиталне добитке у износу од 250.195.226 динара, порез на капиталне трансакције у износу од 11.000.000 динара наслеђе и поклон и акције на име и уделе у износу од 1.500.000 динара, ,накнаде за коришћење шума и шумског земљишта 3.000.000 динара, и ....

 Трансферна средства за 2019. годину из буџета Републике Србије пројектована су на износ од 159.156.648 динара , што је на нивоу истих у 2018.години..

 Средства у износу од 6.000.000 динара планирају се као приход од продаје непокретности у корист нивоа општине.

 Расходи за запослене опредељени су у износу од 160.101.143 динара.

 Плате запослених у јавном сектору уређене су Законом о систему плата запослених у јавном сектору (''Службени гласник РС'', број 18/16).

 Плате запослених код корисника буџета локалне власти уређене су и у складу са Законом о платама у државним органима и јавним службама („Службени гласник РС", бр. 62/06...99/14), Законом о привременом уређивању основица за обрачун и исплату плата, односно зарада и других сталних примања код корисника јавних средстава („Службени гласник РС", број 116/14), Уредбом о коефицијентима за обрачун и исплату плата именованих и постављених лица и запослених у државним органима („Службени гласник РС", бр. 44/08 - пречишћен текст и 2/12).

Приликом обрачуна и исплате плата за запослене у предшколским установама и другим јавним службама (установе културе) не примењује се Уредба о коефицијентима за обрачун и исплату плата именованих и постављених лица и запослених у државним органима, већ Уредба о коефицијентима за обрачун и исплату плата запослених у јавним службама („Службени гласник РС", бр. 44/01...58/14).

 Приликом обрачуна и исплате плата примењују се основице према закључцима Владе Републике Србије, до примене одредаба Закона о систему плата запослених у јавном сектору.

 Планирани обим средстава за плате и додатке запослених износи 120.500.343 динара и доприноси на терет послодавца износе 22.504.800 динара.Планирани износ односно смањење плата запослених на терет буџета општине Кладово на конту 465 –остале донације,дотације и трансфери у износу од 14.485.486 динара уплатиће се у буџет Републике Србије.

 Трошкови коришћења роба и услуга (стални трошкови, трошкови путовања, услуге по уговору, специјализоване услуге и др.), планирани су до нивоа од 251.196.057 динара,што је у односу на планирана средства за ове намене за 2018. годину ( 271.428.770 динара ) смањење за 7,46 %.

 У оквиру економске класификације 44 утврђени су расходи по основу камата на кредите код домаћих банака,који су подигнути ранијих година за набавку аутомобила путем лизинга у износу од 860.000

динара.

 На групи конта 45 класификовани су расходи на име субвенција за пољопривреду, предузетништво и јавна предузећа која нису буџетски корисници у износу од 600.000 динара и то на групи конта 451- субвенције нефинансијским организацијама износ од 600.000 динара .

 У оквиру дотација и трансфера обезбеђена су средства за финансирање основног образовања у износу од 52.290.000 динара, средњег образовања у износу од 10.854. динара, Центра за социјални рад у износу од 21.000.000 динара, Дома здравља у износу од 4.000.000 динара ,за запошљавање опредељен је износ од 7.000.000 динара и трансфер 465 –у износу од 14.485.486 динара, што укупно за дотације и трансфере издвојена су средства у износу од 109.629.486 динара,што представља смањење од 10,74 % у односу на прошлу годину.

 Утврђена права из социјалног осигурања у 2019. години у износу од 9.320.000 динара обезбеђују финансирање дечије заштите,једнократне помоћи деци, ученичких и студентских стипендија и других накнада за децу, и остало, што представља смањење од 7,21 % у односу на прошлу годину.

 Кроз остале расходе група 48- дотације, финансира се физичка култура и велики број удружења и организација,донације Црвеном крсту,издвајања за Православну цркву.У оквиру ове категорије предвиђени су расходи за порезе,таксе и казне,новчане казне и пенале по судским решењима,као и накнаде штета услед елементарних непогода.За те намене опредељена су средства у висини од 61.290.540 динара ,од тога за категорију 481 планиран је износ од 52.650.540 динара.

 Резерве су билансиране у износу од 7.000.000 динара при чему се за сталну буџетску резерву, а на бази Закона о буџетском систему, издваја износ од 2.000.000 динара,што је мање од законске могућности , док је за текућу буџетску резерву издвојен износ од 5.000.000 динара. Што је такође мање од законски дате могућности.

 Улагања у основна средства утврђена су у износу од 228.200.000 динара, при чему се највећи износ опредељује за развој заједнице на групи конта 511- „зграде и грађевински објекти“. Ниво тих средстава износи 210.730.000 динара, од тога из текућих прихода буџета износ од 65.630.000 динара, из донација износ од 50.000.000 динара , од пренетих средства из претходне године износ од 95.000.000 динара и из других извора прихода износ од 100.000 динара. .Најважније инвестиције за ову годину приказане су у табели капиталних пројеката.

 То су инвестиције из области комуналне инфраструктуре и то изградња и реконструкција локалних путева, тргова и улица и реконструкција Зелене пијаце у Кладову, почетак радова на изградњи ограде око старог гробља у Кладову као и израда пројектне документације за Здраствени центар у Кладову и за потребе других корисника буџетских средстава.

**Напомена:** Општина Кладово је Одлуком о буџету за 2019.годину предвидела приходе мање него у 2018 години из разлога што је у 2018 години само од стране Министарства и Канцеларије за јавна улагања општини уплаћено скоро 82.000.000 динара и ти су пројекти завршени у току 2018.год. Такође у буџет за 2018.годину од стране Привредног друштва „ХЕ Ђердап“ уплаћен износ наиме закупа јавне површине/донета Одлука Скупштине/у износу од скоро 47.000.000 и на то је уложена жалба Пореској управи у Нишу. Како још немамо никаква сазнања о исходу жалбе нисмо смели ни да планирамо ову врсту прихода.

Што се тиче дефицита он је исказан више од 10% из разлога које смо већ навели у тексту и то што се као неутрошена средства у следећој години преноси чак 95.000.000динара . Поред тога општина Кладово је јуна 2017. године

Потписала Уговор у оквиру ИНРЕРРЕГ ИПА програма прекограничне сарадње Руминија-Србија под називом

„ Наслеђе на Дунаву-Визитор центар“ који вреди скоро 1.000.000 еура и који се финасира по правилима Европске уније, што значи да се радови и услуге прво извршавају из средстава са извором 01 а затим се тек по извршеној контроли од стране Министарства и прихваћеном финасиском извештају од стране канцеларије средства рефундирају општини Кладово.

 Општина Кладово , што можете видети из података тренуто нема кредитна задужења , а износ од 70.000.000 динара као средства по основу задуживања предвидели смо само као могућност у случају да су плаћања за пројекат велика и да тренутно нисмо у могућности да иста реализујемо из текућих прихода буџета.

#

 **Одељење за буџет, финансије и локалну пореску администрацију**

 **РУКОВОДИЛАЦ ОДЕЉЕЊА**

 **Андријана Антић**